કુટુંબની વાત કરતાં વિમળાબહેન કહે છે, ‘હું ખૂબ જ નસીબદાર છું. મારા પતિનું મૃત્યુ ૧૯૮૧માં થયું. ત્યાર પછી મારા ત્રણ દીકરા અને વહુઓ- કમલેશ અને રેખા, યોગેશ અને બિન્દુ તથા સ્મિતા અને જયેશ મારું ખૂબ જ ધ્યાન રાખે છે. દીકરી-જમાઈ કનક અને સુરેશ પણ ખૂબ જ પ્રેમાળ છે. હું નાના દીકરા જયેશ અને સ્મિતા સાથે રહું છું. મને જરાક શરીરે અસુખ લાગે તો બધાં ખડેપગે હાજર થઈ જાય છે. મારાં બાળકોનો પ્રેમ એટલોબધો છે કે હું સંસારની સુખી મા હોઉં તેવો અનુભવ કરું છું.’